Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 290/12/7712	Svidník, 11.10.2012
EEČ : 2-60-63-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Aj napriek tomu, že mu rozsudkom Okresného súdu vo Svidníku č.k. 2P/44/2011-38 zo dňa 14.3.2012, ktorý nadobudol právoplatnosť dňa 1.5.2012 bola uložená povinnosť prispievať výživným na synov XXXXX, nar. 25.4.1994. XXXXX, nar. XXXXX, XXXXX, nar. XXXXX a XXXXX, nar. XXXXX mesačne sumou vo výške po 30% zo sumy životného minima na nezaopatrené neplnoleté dieťa vždy do 25. dňa v mesiaci vopred k rukám oprávnenej XXXXX, si túto povinnosť v Giraltovciach ani inde riadne neplní od mesiaca máj 2012 doposiaľ, čím mu na výživnom vznikol dlh vo výške 311,94 €,
lebo zanikla trestnosť činu
Odôvodnenie:
	Uznesením povereného príslušníka PZ, Obvodného oddelenia PZ v Giraltovciach pod ČVS: ORP-193/GE-SK-2012 zo dňa 7.6.2012 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, tak ako je to uvedené vo výrokovej časti tohto uznesenia. XXXXX bol v priebehu vyšetrovania vyšetrovateľom PZ Okresného riaditeľstva, odboru kriminálnej polície vo Svidníku upozornený na zmenu právnej kvalifikácie a to prečin zanedbania povinnej výživy podľa § 207 ods. 1 ods. 3 písm. b) Tr. zákona. 

	Dňa 10.10.2012 vyšetrovateľ PZ predložil návrh na zastavenie trestného stíhania a to z dôvodov uvedených v § 215 ods. 1 písm. h) Tr. zákona.

	Po preskúmaní návrhu vyšetrovateľa PZ vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obvinený XXXXX v priebehu vyšetrovania uhradil oprávnenej XXXXX prostredníctvom poštovej spoločnosti dlžné výživne v plnej výške, čo potvrdila vo svojom výsluchu zo dňa 3.10.2012.

	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Z uvedeného vyplýva, že obvinený sa predmetnej trestnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo trvalo nepriaznivé následky a kedže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor